Foto: Aftonbladet Shvetsiya politsiyasi joriy yilning aprel oyida Stokholmda ro‘y bergan terakt bo‘yicha ish yuzasidan tergovni yakunladi. Ushbu terrorchilik xurujini sodir etishda o‘zbekistonlik Rahmat Oqilov gumonlanmoqda. Bu haqda TV 4 telekanali prokuror Xans Irmanga tayangan holda xabar berdi. "Dastlabki tergov yakunlandi hamda ish materiallari advokatga topshirildi. Biroq sud ta’qibi hozircha qo‘zg‘atilmadi", - deya aytib o‘tdi prokuror Irman. Uning so‘zlariga ko‘ra, kutilishicha, gumonlanuvchi ustidan sud 2018 yilning fevralida bo‘lib o‘tadi, deb xabar qilmoqda RIA Novosti. 7 aprel kuni yuk mashinasi haydovchisi Drottninggatan ko‘chasida odamlarni bosib ketgan. U 550 metr yurib o‘tib, Ahlens savdo markazi binosiga urilgan. Hujum oqibatida 5 kishi halok bo‘ldi, 15 kishi jarohat oldi. Eslatib o‘tamiz, avvalroq Rahmat Oqilovning hibsda saqlanish muddati uzaytirilgani xabar berilgandi.